РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број:06-2/168-21

11. јун 2021. године

Б е о г р а д

З А П И С Н И К

18. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ

И ЛОКАЛНУ САМОУПРАВУ, ОДРЖАНЕ 09. ЈУНА 2021. ГОДИНЕ

Седница је почела у 9,00 часова.

Седницом је председавао Владимир Ђукановић, председник Одбора.

Седници су присуствовали чланови Одбора: Велибор Милојчић, доц. др Михаило Јокић, Ђорђе Комленски, Дејан Кесар, Ђорђе Дабић, Јелена Жарић Ковачевић, Драган М. Марковић, Даниел Ђивановић, Тома Фила и Сања Јефић Бранковић.

Седници су присуствовале и: Весна Кришанов заменик члана Биљане Пантић Пиље и Дубравка Краљ заменик члана Владана Заграђанина.

Седници нису присуствовали чланови Одбора: Сања Лакић, др Александар Мартиновић, Небојша Павловић и Ненад Барош, нити њихови заменици.

Седници су присуствовали и: Златко Петровић, виши саветник у Министарству правде и Владимир Винш, виши саветник у Министарству правде.

Пре утврђивања дневног реда председавајући је обавестио присутне да није било примедби у писаној форми на записнике са 11,12,13,14,15,16. и 17. седнице Одбора, па је ставио на гласање, а чланови и заменици чланова Одбора су **једногласно** усвојили Записник 11. седнице одржане 09. марта 2021. године; Записник 12. седнице одржане 24. марта 2021. године; Записник 13. седнице одржане 30. марта 2021. године; Записник 14. седнице одржане 13. априла 2021. године; Записник 15. седнице одржане 20. априла 2021. године; Записник 16. седнице одржане 22. априла 2021. године и Записник 17. седнице одржане 11. маја 2021. године.

Председник Одбора је предложио да се дневни ред допуни тачком 2. „Утврђивање Предлога одлуке о престанку функције председника Прекршајног суда у Зрењанину“.

Чланови и заменици чланова Одбора су **једногласно** усвојили предлог за допуну дневног реда.

Председник Одбора је ставио на гласање, a чланови и заменици чланова Одбора су **једногласно** утврдили следећи

Д н е в н и р е д:

1. Разматрање Предлогa закона о Националној бази података за спречавање и борбу против тероризма, који је поднела Влада (број 011-835/21 од 13. маја 2021. године) у начелу;
2. Утврђивање Предлога одлуке о престанку функције председника Прекршајног суда у Зрењанину.

**ПРВА ТАЧКА -** Разматрање Предлогa закона о Националној бази података за спречавање и борбу против тероризма, који је поднела Влада (број 011-835/21 од 13. маја 2021. године) у начелу.

**Златко Петровић** је истакао да је разлог за доношења Закона о Националној бази података за спречавање и борбу против тероризма веома значајан за процес придруживања Србије Европској унији.

Нагласио је да је основни циљ успостављање Националне базе којом ће бити обезбеђена бржа размена свих података који се односе на физичка и правна лица и организоване групе које су повезане са тероризмом.

Председавајући је отворио расправу у вези са овом тачком дневног реда, па како се нико није јавио за реч, закључио је расправу и ставио на гласање предлог да Одбор предложи Народној скупштини да прихвати Предлог закона о Националној бази података за спречавање и борбу против тероризма, у начелу.

Чланови и заменици чланова Одбора су **већином гласова** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Ђорђе Дабић, члан Одбора.

Чланови и заменици чланова Одбора су **једногласно** прихватили наведени предлог.

**ДРУГА ТАЧКА -** Утврђивање Предлога одлуке о престанку функције председника Прекршајног суда у Зрењанину

Председник Одбора је обавестио чланове и заменике чланова да је председник Прекршајног суда у Зрењанину Мирјана Истрат упутила допис 118-978/21 од 04. јуна 2021. године, којим тражи да Народна скупштина донесе одлуку о престанку функције председника суда на лични захтев, у складу са чланом 74. став 1. Закона о судијама.

Председавајући је отворио расправу у вези са овом тачком дневног реда, па како се нико није јавио за реч, закључио је расправу и ставио на гласање предлог да Одбор утврди Предлог одлуке о престанку функције председника Прекршајног суда у Зрењанину из наведених разлога.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Ђорђе Дабић, члан Одбора.

Чланови и заменици чланова Одбора су **једногласно** прихватили наведени предлог

Седница је завршена у 9,20 часова.

СЕКРЕТАР ПРЕДСЕДНИК

Сања Пецељ Владимир Ђукановић